ΚΑΝΟΝΙΣΜΟΣ (ΕΟΚ) αριθ. 1636/74 ΤΗΣ ΕΠΙΤΡΟΠΗΣ της 27ης Ιουνίου 1974 περί τροποποιήσεως του κανονισμού (ΕΟΚ) αριθ. 1108/68 περί των λεπτομερειών εφαρμογής της δημοσίας αποθεματοποιήσεως του αποκορυφωμένου γάλακτος εις κόνιν, όσον αφορά τους όρους συσκευασίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 662/74(2) και ιδίως το άρθρο 7 παράγραφος 5,

Εκτιμώντας:

ότι ο κανονισμός (ΕΟΚ) αριθ. 1108/68 της Επιτροπής, της 27ης Ιουλίου 1968, περί των λεπτομερειών εφαρμογής της δημοσίας αποθεματοποιήσεως του αποκορυφωμένου γάλακτος εις κόνιν(3), όπως τροποποιήθηκε τελευταία από τον κανονισμό (ΕΟΚ) αριθ. 77/74(4), προβλέπει στο παράρτημά του τους όρους συσκευασίας τους οποίους πρέπει να πληροί το προϊόν που προσφέρεται στην παρέμβαση-

ότι η πείρα έδειξε ότι ένας τύπος συσκευασίας δεν ανταποκρίνεται στις ανάγκες της εξαγωγής ή παραδόσεως στα πλαίσια της Κοινοτικής επισιτιστικής βοηθείας- ότι είναι ανάγκη του λοιπού να αντικατασταθεί η συσκευασία αυτή με άλλον τύπο, ο οποίος να εμφανίζει τα αναγκαία χαρακτηριστικά ώστε να εξασφαλίζεται καλή παράδοση- ότι, πάντως, πρέπει να προβλεφθεί η δυνατότητα χορηγήσεως ορισμένης προθεσμίας στις ενδιαφερόμενες επιχειρήσεις για να πραγματοποιήσουν την αντικατάσταση αυτή-

ότι εν όψει βελτιώσεως της συντηρήσεως και διατηρήσεως της ποιότητος του αποκορυφωμένου γάλακτος εις κόνιν, πρέπει να εξασφαλίζεται καλή πλήρωση του σάκκου και να αποφεύγεται η παρουσία μορίων κόνεως μεταξύ των πτυχών, πράγμα που δημιουργεί κίνδυνο μούχλας-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα 1 του κανονισμού (ΕΟΚ) αριθ. 1108/68, το κείμενο της παραγράφου 2 αντικαθίσταται από το ακόλουθο κείμενο:

"2. Συσκευασία

Περιεκτικότητος καθαρού βάρους 25 χιλιογράμμων και κατασκευής ανταποκρινομένης σε ένα των ακολούθων τύπων:

α) 4 σάκκοι από χάρτη "Kraft" αντοχής αντιστοιχούσης σε βάρος τουλάχιστον 70 γραμμαρίων ανά τετραγωνικό μέτρο-

1 παρεμβαλλόμενος σάκκος από χάρτη πισσωμένο, αντοχής αντιστοιχούσης σε βάρος τουλάχιστον 140 γραμμαρίων ανά τετραγωνικό μέτρο-

1 εσωτερικός σάκκος από πολυαιθυλένιο πάχους τουλάχιστον 0,06 χιλιοστομέτρων συνδεδεμένος διά συγκολλήσεως ή διπλής συρραφής

β) 1 σάκκος από χάρτη "Kraft" αντοχής ανταποκρινομένης σε βάρος τουλάχιστον 70 γραμμαρίων ανά τετραγωνικό μέτρο-

1 σάκκος από χάρτη "Kraft" με επίστρωση πολυαιθυλενίου, αντοχής ανταποκρινομένης σε βάρος τουλάχιστον 80 γραμμαρίων + 15 γραμμαρίων ανά τετραγωνικό μέτρο-

3 σάκκοι από χάρτη "Kraft" αντοχής ανταποκρινομένης σε βάρος τουλάχιστον 70 γραμμαρίων ανά τετραγωνικό μέτρο-

1 εσωτερικός σάκκος από πολυαιθυλένιο πάχους τουλάχιστο 0,06 χιλιοστομέτρων, συνδεδεμένος διά συγκολλήσεως ή διπλής συρραφής-

γ) 1 σάκκος εξωτερικός από χάρτη "Kraft" αντοχής ανταποκρινομένης σε βάρος τουλάχιστον 85 γραμμαρίων ανά τετραγωνικό μέτρο-

1 σάκκος από χάρτη "Kraft" με επίστρωση πολυαιθυλενίου αντοχής ανταποκρινομένης σε βάρος τουλάχιστο 70 γραμμαρίων + 15 γραμμαρίων ανά τετραγωνικό μέτρο-

2 σάκκοι από χάρτη "Kraft" αντοχής ανταποκρινομένης σε βάρος τουλάχιστον 70 γραμμαρίων ανά τετραγωνικό μέτρο-

1 εσωτερικός σάκκος από πολυαιθυλένιο πάχους τουλάχιστο 0,12 χιλιοστομέτρων, συνδεδεμένος διά συγκολλήσεως ή διπλής συρραφής.

Πλήρωση

Κατά την πλήρωση ο σάκκος πρέπει να είναι καλά πιεσμένος. Η διείσδυση διάσπαρτης κόνεως μεταξύ των διαφόρων πτυχών πρέπει να αποφεύγεται απολύτως."

Άρθρο 2

Τα Κράτη μέλη δύνανται να επιτρέπουν, το αργότερο μέχρι την 31η Οκτωβρίου 1974, τη χρήση συσκευασιών οι οποίες ήσαν αποδεκτές προς της ισχύος του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 27 Ιουνίου 1974.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ. Ν 148 της 28.6.1968, σ. 13.

(2) ΕΕ αριθ. Ν 85 της 29.3.1974, σ. 51.

(3) ΕΕ αριθ. Ν 184 της 29.7.1968, σ. 34.

(4) ΕΕ αριθ. Ν 9 της 11.1.1974, σ. 38.